laion/Wikipedia-Exotic huggingface dataset:
კენდალის ოლქი

კენდალის ოლქი შეიძლება აღნიშნავდეს აშშ-ში ამ სახელის მქონე ორი ოლქიდან ერთ-ერთს: კენდალის ოლქი — ილინოისში კენდალის ოლქი — ტეხასში
კენტის ოლქი

კენტის ოლქი შეიძლება აღნიშნავდეს: ავსტრალია კენტ-ლენდის ოლქის ძველი სახელი — ტასმანიაში კენტის ოლქი — დასავლეთ ავსტრალიაში კანადა კენტის ოლქი — ნიუ-ბრანსუიკში კენტის ოლქი — ონტარიოში ამერიკის შეერთებული შტატები კენტის ოლქი — დელავერში კენტის ოლქი — მერილენდში კენტის ოლქი — მიჩიგანში კენტის ოლქი — როდ-აილენდში კენტის ოლქი — ტეხასში კენტის ოლქი — ვირჯინიაში კენტის საგრაფო
კინგის ოლქი

კინგის ოლქი შეიძლება აღნიშნავდეს: კინგის ოლქი — ვაშინგტონის შტატში, აშშ კინგის ოლქი — ტეხასში, აშშ კინგის ოლქი — ახალ სამხრეთ უელსში, ავსტრალია
ČD Cargo

ČD Cargo, a.s. (ს.ს. ჩე-დე კარგო) ჩეხური სარკინიგზო კომპანია, რომელიც დაკავებულია სატვირთო გადაზიდვებით. ეს კომპანია არის ჩეხეთის რკინიგზის შვილობილი კომპანია და მისი აქციების 100%-ს ფლობს ჩეხეთის რკინიგზა. შეიქმნა 2007 წლის 1 დეკემბერს. განკარგავს 859 ლოკომოტივს და 24,5 ათასზე მეტ სატვირთო ვაგონს. გადატანილი ტვირთის ტონაჟობის მიხედვით იგი ერთ-ერთი უდიდესი სატვირთო გადამზიდავია ევროკავშირში. Eské dráhy ČD კლასების სია სარკინიგზო ტრანსპორტი ჩეხეთში Ოფიციალური ვებ - გვერდი
მთიანი ქვეყანა

მთიანი ქვეყანა — დედამიწის ზედაპირის ვრცელი უბანი სიმაღლეების მკვეთრი რყევით, გარემომცველ ვაკეებზე მნიშვნელოვნად ამაღლებული (მრავალი ასეული, ზოგჯერ ათასი მ-ით). მთიანი ქვეყანა ჩვეულებრივ, ყალიბდება ტექტონიკური განვითარების ერთიან ეტაპზე, რომელსაც თან ახლავს აღმავალი მოძრაობები. ზოგჯერ გადაჭიმულია რამდენიმე ათას კმ-ზე, აქვს რთული კონფიგურაცია. მთიანი ქვეყანა შედგება მთის ჯაჭვებისა და ქედებისაგან, გამოყოფილია მთათაშორისი ქვაბულებით და მთის ხეობებით. მთიან ქვეყანას ხშირად ყოფენ მთიანი სისტემების ფარგლებში. მეცნიერთა (გეომორფოლოგთა) დიდი ნაწილი მკვეთრად არ მიჯნავს „მთიან ქვეყანას“ და „მთიან სისტემას“ და მათ განიხილავს, როგოც სინონიმებს. მთიანი ქვეყანა წარმოდგენილია ტექტოგენეზის ერთსა და იმავე ეპოქაში წარმოქმნილი რამდენიმე მთათა სისტემისაგან, რომლებსაც აქვთ სივრცითი ერთიანობა, მაგრამ ხშირად განსხვავდებიან სტრუქტურული თავისებურებებითა და გარეგანი იერით. მთიანი ქვეყნის მაგალითია კავკასიონი და მცირე კავკასიონი, სომხეთის ვულკანური მთიანეთი და სხვა. მთიანი ქვეყანა გადაჭიმულია სწორხაზოვნად ან წარმოქმნის სიმრუდის სხვადასხვა რადიუსის ღერძებს და ცალკეულ შემთხვევებში აღწევს 6000, 7000, 8000 და მეტ სიმაღლეს ზღვის დონიდან. მთების სიმაღლის ხილვადი შემოსაზღვრულობა პირველად აღინიშნა XIX საუკუნის ბოლოს ალბრეხტ პენკის მიერ, რომელმაც შემოიღო ცნება დენუდაციის ზედა დონის შესახებ. ზოგიერთი მთიანი ქვეყნის მორფოლოგიაში დიდ როლს თამაშობს ვულკანური მოქმედების გამოვლინების შედეგი. ასეთებია ლავური ნაკადები და საფარები, ვულკანური კონუსები და სხვა. მთების მორფოლოგიასთან დაკავშირებულია ცნება მორფოლოგიური ასაკის შესახებ, რომელიც შესაძლებლობას გვაძლევს ვიმსჯელოთ მისი გეოლოგიური განვითარების ისტორიის შესახებ. ზოგჯერ ტაქსონს „მთიან სისტემას“ მიაკუთვნებენ უფრო დაბალ იერარქიულ დონეს, ვიდრე ტაქსონ „მთიან ქვეყანას“. ↑ 1.0 1.1 1.2 დავით უკლება, კობა ხარაძე, ეთერ დავითაია (2014). ზოგადგეოგრაფიულ ტერმინთა ენციკლოპედიური ლექსიკონი. თბილისი: თბილ. უნ-ტის გამ-ბა, გვ. 210.  ↑ Горная страна | Большая российская энциклопедия. დაარქივებულია ორიგინალიდან — 2020-09-23. ციტირების თარიღი: 2021-03-20. ↑ Щукин И. С., Общая геоморфология, т. 2, М., 1964 ↑ Die morphologische Analise Ein Kapitel der physikalischen Geologie, Stuttg., 1924
სარიდარი

სარიდარი (თურქ. Sarıdarı) — სოფელი პოსოფის რაიონში, არტაანის პროვინცია, თურქეთი. მდებარეობს არტაანიდან 93 კილომეტრში, ხოლო რაიონის ცენტრ პოსოფიდან 12 კილომეტრში. 2019 წლის მონაცემებით სოფელში 35 ადამიანი ცხოვრობს. სოფლის ძველი ისტორიული, ქართული სახელწოდებაა სტეფანწმინდა. ↑ Sarıdarı Köy (თურქული). დაარქივებულია ორიგინალიდან — 3 Haziran 2015. ციტირების თარიღი: 28 Nisan 2020. ↑ Ardahan Posof Sarıçiçek Köy Nüfusu (თურქული). დაარქივებულია ორიგინალიდან — 17 Mart 2019. ციტირების თარიღი: 28 Nisan 2020. ↑ Nişanyan, Sevan. Index-Anatolicus: Türkiye yerleşim birimleri envanteri (თურქული). დაარქივებულია ორიგინალიდან — 16 Mayıs 2020. ციტირების თარიღი: 28 Nisan 2020.
Boruto: Naruto Next Generations

Boruto: Naruto Next Generations (იაპონ. BORUTO-ボルト- NARUTO NEXT GENERATIONS?, ქართ. ბორუტო: ნარუტოს შემდეგი თაობა) არის იაპონური მანგის სერია, რომელიც დაწერილია უკიო კოდაჩისა და მასაში კიშიმოტოს მიერ, ხოლო ილუსტრირებულია მიკიო იკემოტოს დახმარებით. ბორუტოს მანგას კოდაჩი გამოსცემდა ყოველთვიურად, რომელსაც ეხმარებოდა კიშიმოტო როგორც რედაქტორის ხელმძღვანელი 2016 წლის მაისში, Shueisha-ს შონენ მანგის ჟურნალ Weekly Shōnen Jump–ში, შემდეგ გადაეცა Shueisha–ს ყოველთვიურ ჟურნალს, V Jump–ს, 2019 წლის ივლისში. 2020 წლის ნოემბერში კოდაჩი გადადგა, და კიშიმოტო გახდა მთავარი ავტორი. ბორუტო არის კიშიმოტოს საუკეთესო ნამუშევრის, ნარუტოს გაგრძელება, სადაც მოგვითხრობს ნარუტოს შვილის, ბორუტო უძუმაკის თავგადასავალს.
დომკრატი

დომკრატი (ნიდერლანდური სიტყვიდან dommekracht) — მექანიზმი მძიმე ცალეული ტვირთების ასაწევად სარემონტო, სამონტაჟო ან დატვირთვა-გადმოტვირთვის სამუშაოების შესრულების დროს. ახასიათებს პატარა გაბარიტები, მცირე მასა (ჩვეულებრივ არ აღემატება ტვირთამწეობის 1 %-ს), უმნიშვნელო სიჩქარე (0,01–0,25 მ/წთ) და აწევის სიმაღლე (0,15–1 მ). თუმცა სპეციალური დანიშნულების დომკრატს შესაძლოა ჰქონდეს რამდენიმე ასეული ტონის ტვირთამწეობა და რამდენიმე მეტრის ტოლი აწევის სიმაღლე. უზრუნველყოფს ტვირთების მდოვრე აწევას, მათ ზუსტ ფიქსაციას და მოცემულ სიმაღლეზე გაჩერებას. ამძრავის ტიპის მიხედვით განასხვავებენ ხელის და ელექტრული ამძრავის მქონე დომკრატს, ხოლო მოქმედების პრინციპისა და კონსტრუქციის თავისებურებების მიხედვით — ლარტყულს, ხრახნულსა და ჰიდრავლიკურს. ლარტყიანი დომკრატის ძირითადი ნაწილია ტვირთმზიდი ლარტყა საყრდენი ფიალით ტვირთისათვის და სწორი კუთხით გადაღუნული ქვედა ბოლოთი (თათით) ტვირთის ასაწევად დაბლა მდებარე საყრდენი ზედაპირიდან. გადამცემი მექანიზმის ტიპის მიხედვით ლარტყული დომკრატები არის ბერკეტული და კბილა. ბერკეტულ დომკრატებში ლარტყა აიწევა მერხევი ამძრავი ბერკეტით, ხოლო კბილაში — ამძრავი სახელურით მბრუნავი კბილანებით. 6 ტონამდე ტვირთამწეობის დომკრატს ერთსაფეხურიანი გადაცემა აქვს, 6-დან 15-მდე ტონიანს — ორსაფეხურიანი, ხოლო 15 ტონაზე მეტის მქონეს — სამსაფეხურიანი. ლარტყაზე აწეული ტვირთი მაგრდება საჩერებელი მოწყობილობით. ლარტყული დომკრატის მარგი ქმედების კოეფიციენტი (მქკ) ერთი კბილა გადაცემისას 0,85-ია, ორის დროს — 0,7. ხრახნული დომკრატის ძირითადი ნაწილია ხრახნი, რომელსაც აქვს სახსრულად დამაგრებული ტვირთსაყრდენი თეფში, ხრახნი ბრუნვაში მოჰყავს სახელურს. ჰორიზონტალურ სიბრტყეში ტვირთის გადასაადგილებლად იყენებენ ნალოებიან დომკრატს. ხრახნული დომკრატით ტვირთის გარკვეულ სიმაღლეზე გაჩერებას ახორხიელებს ხრახნის თვითდამუხრუჭება, რაც უზრუნველყოფს სამუშაოზე უსაფრთხოების მაღალ ხარისხს. ხრახნული დომკრატის ტვირთამწეობა ჩვეულებრივ არ აღემატება 20 ტონას. ამზადებენ სპეციალური დანიშნულების დომკრატებსაც, რომლებსაც 2 მეტრამდე სიმაღლეზე აწევის დროს 100 ტონამდე ტვირთამწეობა აქვთ. ხრახნული დომკრატის მქკ არ აღემატება 0,3–0,4-ს. ჰიდრავლიკური დომკრატი შესაძლოა იყოს ხელისამძრავიანი და პერიოდული მოქმედების ან მექანიკურამძრავიანი და უწყვეტი მოქმედების. პერიოდული მოქმედების დომკრატში ტვირთის საყრდენი დგუში იწევა მუშა სითხის ზემოქმედებით. ამ სითხეს ჭიქის ქვედა ღრუს აწვდის დგუშიანი ტუმბო, რომელსაც შემწოვი და საჭირხნი სარქვლები აქვს. ტუმბოს ამუშავებენ ხელით (სახელურის მეშვეობით). მუშა სითხის ჭიქიდან ტუმბოს რეზერვუარში გადაშვების შედეგად ტვირთი დაბლა ეშვება. უწყვეტი მოქმედების დომკრატში სითხე გადაეცემა დგუშზედა სივრცეს, რის გამოც ჭიქა ტვირთთან, რეზერვუართან და დგუშთან ერთად ზემოთ გადაადგილდება. ჰიდრავლიკურ დომკრატსს აქვს ლარტყული და ხრახნული დომკრატების ყველა ღირსება, მაღალია მისი მქკ (0,75–0,8), მდოვრედ იწევა, თვითდამუხრუჭებით ჩერდება ზუსტად, კომპაქტურია, დიდი ტვირთამწეობისაა (რამდენიმე ასეული ტონა); აქვს ნაკლიც: მცირეა მისი სიჩქარე და ერთ მუშა ციკლში აწევის სიმაღლე. ქართული საბჭოთა ენციკლოპედია, ტ. 11, თბ., 1987. — გვ. 617–618. Домкрат // Большая советская энциклопедия. — 3-е изд., т. 8 — М., 1972. Кифер Л. Г., Абрамович И. И. Грузоподъёмные машины. — 2 изд., часть 1 — М., 1956. Машиностроение : Энциклопедический справочник. т. 9. — М., 1949. — стр. 857–863.
იანის ციმზე

იანის ციმზე (დ. 3 ივლისი/21 ივნისი, 1814 - გ. 22 ოქტომბერი/10 ოქტომბერი, 1881) — ლატვიელი პედაგოგი, კოლექციონერი და ხალხური სიმღერების ჰარმონიზატორი, ლატვიური საგუნდო მუსიკის ფუძემდებელი და პროფესიონალური ლატვიური მუსიკის ინიციატორი. დაკრძალულია ლუგაჟის სასაფლაოზე. ციმზე დაიბადა რძის პროდუქტების მწარმოებელი ფერმის „Rauna Manor's Cimze“-ეს ზედამხედველის, ანდრეას (ანზის) ციმზესა და მისი მეუღლის, ანეს ოჯახში და იყო რვაშვილიანი ოჯახის პირველი შვილი. დაწყებითი განათლება მიიღო რაუნას სამრევლო სასწავლებელში, სადაც მან ორღანზე დაკვრაც ისწავლა. თექვსმეტი წლის ასაკიდან მუშაობდა კერძო მასწავლებლად; მოგვიანებით ის ასწავლიდა ვალმიერას სამრევლო სკოლაში და აქვე უკრავდა ორღანზე. 1836 წელს ციმზე გადავიდა გერმანიაში ვაისენფელსის სემინარიაში, რომელიც 1838 წელს დაასრულა. აქ მან შეისწავლა ვიოლინოზე და პიანინოზე დაკვრა, ასევე გააუმჯობესა ორღანზე დაკვრის უნარები. 1838-39 წლებში ჰუმბოლდტის უნივერსიტეტში თავისუფალ მსმენელად ესწრებოდა მათემატიკის, დიდაქტიკის და მუსიკის თეორიის ლექციებს. მისი მუსიკის პროფესორი იყო ლუდვიგ კრისტიან ერკი, კოლექციონერი, ჰარმონისტი, გამომცემელი და გემრანული ხალხური სიმღერების მკვლევარი. იანის ციმზე ხელს უწყობდა ლატვიური გუნდური მუსიკის განვითარებასა და კაპელის ჩამოყალიბებას. 1872-1884 წლებში რვა ნაწილად გამოქვეყნდა მისი გუნდური სიმღერების კოლექცია „Dziesmu rota“ („სიმღერების გირლიანდი“). საგუნდო სიმღერების ამ პირველმა კრებულმა ლატვიური საგუნდო მუსიკალური კულტურის საფუძველი შექმნა. იანის ციმზე იყო პირველი ლატვიელი, ვისი მაგალითიც ლატვიური ხალხური სიმღერების არაერთი კოლექციის შექმნის, გამოქვეყნებისა და კვლევის შთაგონებად იქცა. მან ხელი შეუწტი გუნდური სიმღერების შექმნისა და შესრულების მოძრაობას. ციმზესა და მისი სტუდენტების გამოისობით, 1869 წელს ესტონური და 1873 წელს ლატვიური სიმღერების პირველი ფესტივალები ჩატარდა. Apinis, Pēteris (2006). A Hundred Great Latvians.. Riga: Nacionālais apgāds. ISBN 9984-26-288-X. OCLC 238892134.  ↑ 1.0 1.1 Deutsche Nationalbibliothek Record #1034859722 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ 2.0 2.1 2.2 2.3 Педагоги и психологи мира — 2012. <a href="https://wikidata.org/wiki/Track:Q126722605"></a> ↑ 3.0 3.1 http://www.vanderkrogt.net/statues/object.php?webpage=CO&record=lv001 ↑ Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ Musicalics <a href="https://wikidata.org/wiki/Track:Q63484499"></a>
ჩიმბაის რაიონი

ჩიმბაის რაიონი — რაიონი უზბეკეთში, ყარაყალპაკეთის რესპუბლიკაში. დედაქალაქია ჩიმბაი. მოსახლეობა – 92 800 ადამიანი.
ნატრიუმის პერმოლიბდატი

ნატრიუმის პერმოლიბდატი — არაორგანული ნივთიერება, ქიმიური ფორმულით Na2MoO6. ყვითელი ფერის, წყალში ხსნადი კრისტალური ნივთიერებაა. წარმოქმნის კრისტალჰიდრატებს, ზოგადი ფორმულით Na2MoO6•nH2O. არ იხსნება ეთანოლში. მიიღება ნატრიუმის მოლიბდატისა და წყალბადის პეროქსიდის შერევით: N a 2 M o O 4 + 2 H 2 O 2   →   N a 2 M o O 6 + 2 H 2 O {\displaystyle {\mathsf {Na_{2}MoO_{4}+2H_{2}O_{2}\ {\xrightarrow {}}\ Na_{2}MoO_{6}+2H_{2}O}}} Chemist's Handbook / Editorial Board: B.P. Nikolsky. and others .. - 3rd ed., rev. - L .: Chemistry, 1971. - T. 2. - 1168 p.
იოდოკ ფინკი

იოდოკ ფინკი (გერმ. Jodok Fink; 1853-1929) — ავსტრიელი ფერმერი,  პოლიტიკოსი და სახელმწიფო მოღვაწე, ავსტრიის პირველი ვიცე-კანცლერი. იოდოკ ფინკი დაიბადა 1853 წლის 19 თებერვალს ანდელსბუხის კომუნაში გლეხის ოჯახში. იყო მეცხრე შვილი. მისი უფროსი და-ძმები ადრე გარდაიცვალნენ. მხოლოდ იოდოკმა და მისმა უმცროსი ძმამ- ალოისმა მიაღწიეს ზრდასრულ ასაკს. მამა გარდაიცვალა, როდესაც იოდოკი ოთხი წლის იყო. ბიჭი ათი წლის იყო დედა მეორედ რომ დაქორწინდა. 15 წლის ასაკში ფინკი სწავლობდა ბრიკსენრომის გიმნაზიაში, მაგრამ მაღალი აკადემიური მოსწრების მიუხედავად, იძულებული გახდა მიეტოვებინა სწავლა, რათა საოჯახო მეურნეობაში ემუშავა. ფინკმა თავისი პოლიტიკური მოღვაწეობა 1879 წელს დაიწყო, როდესაც იგი არჩეულ იქნა ანდელსბუხის მუნიციპალიტეტის საკრებულოს (Gemeindeausschuss) წევრად და მერის მოვალეობას ასრულებდა 1888 - 1897 წლებში. ის 1890 წელს შეუერთდა ფორარლბერგის ლანდტაგის ასამბლეას და 1893 წელს გახდა ახლად შექმნილი ქრისტიან-სოციალური პარტიის წევრი. იგი აირჩიეს ავსტრიის საიმპერატორო საბჭოში (რეიხსრატი) 1897 წელს. ფინკი თავის პოლიტიკურ და სახელმწიფოებრივ საქმიანობასთან ერთად  პროგრესული ფერმერი იყო, რომელმაც 1888 წელს დააფუძნა ანდელსბუხის მეცხოველეობის კოოპერატივი. აგრეთვე ხეხილის ბაღი და ხელოვნური მდელო მარცვლეულის მოსაყვანად. 1890 წლიდან მუშაობდა Katholisch-Konservativen Kasino für Egg und Umgebung– ში,  თავდაპირველად გამგეობის  წევრი იყო, ხოლო შემდეგ მისი ხელმძღვანელი. კითხულობდა ლექციებს ხილის მოყვანის თანამედროვე მეთოდებზე. 1928 წელს დააარსა კოოპერატივი Alma თავის შვილთან ანტონთან (1890-1966) ერთად. პირველი მსოფლიო ომის ბოლოს 1918 წლის 21 ოქტომბერს, ავსტრია-უნგრეთის იმპერიის დაშლის პერიოდში, ფინკი აირჩიეს გერმანიის ავსტრიის დროებითი ეროვნული ასამბლეის (Provisorische Nationalversammlung für Deutschösterreich) ერთ-ერთ პრეზიდენტად ( სამი თანაბარუფლებიანი პრეზიდენტიდან). ავსტრიის საკონსტიტუციო ასამბლეის არჩევნების შემდეგ, 1919 წლის 15 მარტს, ფინკმა შეძლო დიდი კოალიციური მთავრობის შექმნა ავსტრიის მემარცხენე სოციალ-დემოკრატიულ პარტიასთან კარლ რენერის მეთაურობით. 1920 წლის 7 ივლისს, როდესაც კოალიციური მთავრობა დაიშალა, საპარლამენტო არჩევნების შემდეგ, 1920 წლის 17 ოქტომბერს, მიხაილ მაირმა ჩამოაყალიბა უმცირესობის მთავრობა, რომელსაც მხარს უჭერდა დიდი გერმანიის მემარჯვენეების სახალხო პარტია (Groutdeutsche Volkspartei) და შეცვალა იოდოკ ფინკი. თავად ფინკს აღარ ეკავა სამთავრობო თანამდებობები, მაგრამ დარჩა პოლიტიკაში. იოდოკ ფინკი გარდაიცვალა 1929 წლის 1 ივლისს ანდელსბუხის კომუნაში. 1886 წელს იოდოკ ფინკი დაქორწინდა ექვსი წლით უმცროს მარია კატარინა მეუსბურგერზე. წყვილს თორმეტი შვილი შეეძინა, რომელთაგან ხუთი ნაადრევად გარდაიცვალა. ოქროს სამკერდე ნიშანი გვირგვინით (1900); ბიზაუს დამსახურებული მოქალაქე (1904), ანდელსბუხის დამსახურებული მოქალაქე (1913), ინსბრუკის უნივერსიტეტის საპატიო დოქტორის ხარისხი (1925); რკინის გვირგვინის III ხარისხის ორდენი (1906), ფრანც იოზეფის (1913, მეთაურის ჯვარი) და (1917, მეთაურის ჯვარი ვარსკვლავით). Dr. h.c. Jodok Fink Fink Jodok ↑ 1.0 1.1 Fink, Jodok ↑ 2.0 2.1 ბროკჰაუზის ენციკლოპედია (გერმ.)
ლუვრის პირამიდა

ლუვრის პირამიდა (Pyramide du Louvre) არის დიდი მინისა და ლითონის პირამიდა ,მას 1983 წელს ჩინელ-ამერიკელმა არქიტეკტორმა აი.მ. პეიმ, – მ,ჩაუტარა მოდერნიზაცია .როდესაც საფრანგეთის პრეზიდენტმა ფრანსუა მიტერანმა I m pei-ს პირადად სთხოვა რომ შეესრულებინა მისი კარიერის ერთ-ერთი ყველაზე ცნობილი მისია ლუვრის მოდერნიზაცია არქიტექტორებმა გადაწყვიტა პროექტი საიდუმლოდ შეენარჩუნებინა და მისი ნიუ იორკის გუნდისთვის 4 თვის განმავლობაში არაფერი უთქვამს, იმიტომ რომ მას სურდა კარგად გაეცნო პროექტის მასშტაბები, სანამ მის მიღებას დათანხმდებოდა. გამოწვევები, ლუვრის პროექტთან დაკავშირებით უამრავი იყო. ეს იყო მსოფლიოში ხელოვნების ერთ – ერთი საუკეთესო კოლექცია, მაგრამ ისტორიული შენობები ავარიული იყო, გალერეები ერთმანეთთან დაშორებული იყო და ლაბირინთის დერეფნებში ვიზიტორებიც კი იკარებოდნენ მხოლოდ ორი საპირფარეშოს ძიებაში. გალერეები ქმნიდა ინტერიერის დიდ ნაწილს, კურატორებიკულისებს არ ტოვებდნენ სივრცის მიღმა ნამუშევრების მართვის, შენახვისა და მოვლისთვის. პეიმ რამდენიმე საიდუმლო ვიზიტით იმოგზაურა პარიზში ლუვრის შესასწავლად, გალერეებისა და მოედნების თვალიერებით მან ასევე შეისწავლა ცნობილი ფრანგი დიზაინერის ანდრე ლე ნოტრეს ისტორიული ლანდშაფტის არქიტექტურა. პეიმ გამოსავალი ნახა: მას შეეძლო ახალი სადარბაზოს მოთავსება ხრეშით სავსე Cour Napoléon- ში, გარე ეზოში, რომელიც მუზეუმის არსებული შენობებით იყო მოცული. მიწისქვეშა ახალმა ინფრასტრუქტურამ შეიძლება შექმნას ფუნქციონალური და მისასალმებელი მისაღები ადგილი, ისევე როგორც საზოგადოებრივი სივრცეებისა და მიმოქცევის სისტემა, რომლითაც სტუმრებს შეუძლიათ მიიღონ კოლექციები. ახალი შესასვლელი ეზოს შუა ნაწილში იქნებოდა, რომელიც გამოირჩეოდა გამჭვირვალე სკულპტურული ჟესტით, რომელიც განსაზღვრავდა სტუმრის ჩამოსვლას და მიწისქვეშა დანამატს ანათებდა, რაც ისტორიული შენობების პატივისცემის ნიშნად იყო. პეი მიტერანში წავიდა და კომისია მიიღო. აურზაური ჯერ კიდევ მანამ დაიწყო, სანამ პეიმ თავისი "სამარცხვინო" 71 მეტრის სიმაღლის მინისა და ლითონის პირამიდის დიზაინი გამოაქვეყნა. ლუვრში მომხდარი მასშტაბური ცვლილებების გასაგებად, მნიშვნელოვანია გვახსოვდეს იმდროინდელი საფრანგეთის პოლიტიკის მასშტაბური ცვლილებები. 1981 წელს სოციალისტმა მიტერანმა გააკვირვა ქვეყანა არჩევნებში მისი მოქმედი კონსერვატორის გარიყვით. მან გააორმაგდა ინვესტიციები ხელოვნებაში და ჩამოაყალიბა გრანდიოზული პროექტების სია. მის სიაში სათავეში მყოფი ლუვრისთვის მას თავიდანვე უნდოდა პეის უარი ეთქვა ღია კონფერენციაზე და გაანადგურა ფრანგული არქიტექტორი კომპანიები პეის ნიუ იორკის გუნდისთვის სასარგებლოდ რამაც ყველა აღაშფოთა. როდესაც პეიმ თავისი დიზაინი წარმოადგინა. საერთაშორისო რეაგირება სწრაფი და სასტიკი იყო.ეგრედწოდებული "პირამიდის ბრძოლა" -ში პეი და მიტერანი მკაცრად ისჯებოდნენ, 1985 წელს New York Times– ის ერთ-ერთ სტატიაში წერდნენ რომ,პირამიდა იყო "ხუროთმოძღვრული ხუმრობა, ანაკრონული შეჭრა ეგვიპტის სიკვდილის სიმბოლიკის შუა პერიოდში " ათწლიანი პროექტის ადრეულ წლებში პეი საჯაროდ დასცინოდნენ. ”როდესაც საზოგადოებას პირველად ვაჩვენე იდეა, მე ვიტყოდი, რომ 90 პროცენტი წინააღმდეგი იყო”, - თქვა პეიმ PBS დოკუმენტურ ფილმში. ”პირველი და ნახევარი წელი მართლაც საშინელი იყო. არ შემეძლო პარიზის ქუჩებში სიარული, ისე რომ ხალხი არ მიყურებდა, თითქოს მეუბნებოდა: ‘ისევ შენ წადი. Აქ რას აკეთებ? რას უკეთებ ჩვენს დიდ ლუვრს? ’” დღეს ლუვრის პირამიდა კონკურენციას უწევს ეიფელის კოშკს
რუ-დე-რივოლი

Rue de Rivoli (ფრანგ. გამოთქმა: [ʁy də ʁivɔli]) - ქუჩა პარიზის ცენტრში, საფრანგეთი. ეს არის კომერციული ქუჩა, რომლის მაღაზიებში შედის წამყვანი ბრენდები, იგი ატარებს ნაპოლეონის ადრეული გამარჯვების სახელს ავსტრიის არმიასთან, რივოლის ბრძოლაში, 1797 წლის 14–15 იანვარს, რივოლის ბრძოლაში. რივოლი წარმოადგენს გარდამავალი კომპრომისის მაგალითს პრესტიჟული ძეგლებისა და არისტოკრატიული მოედნების გარემოსა და მუნიციპალური ხელისუფლების მიერ თანამედროვე ქალაქის დაგეგმვის შედეგებს შორის.ახალი ქუჩა ერთ მხარეს მოიცავს ლუვრის სასახლის ჩრდილოეთ ფრთას (რომელიც ნაპოლეონმა გააფართოვა) .
ოლეგ ტინკოვი

ოლეგ იურის ძე ტინკოვი (დ. 25 დეკემბერი, 1967, პოლისაევო, ლენინსკ-კუზნეცკის რაიონი, კემეროვოს ოლქი, რსფსრ, სსრკ) — რუსი ბიზნესმენი. 2014 წლის Forbes-ის მონაცემებით, მსოფლიოს მდიდარ ადამიანთა შორის 1210-ე ადგილზეა, 2019 წლის მონაცემებით, რუსეთის უმდიდრეს ბიზნესმენებს შორის 1,7 მილიარდი დოლარით 47-ე ადგილს იკავებს. ოლეგ ტინკოვი ცნობილია როგორც, საყოფაცხოვრებო ტექნიკის მაღაზიათა ქსელის „Техношок“-ის, გაყინული ნახევარფაბრიკატების ქარხანა „Дарья“-ს, ლუდსახარშისა და რესტორანთა ქსელი „Тинькофф“-ის დამაარსებელი. მისი ნაკლებად ცნობილი პროექტებია — მუსიკალური მაღაზია „Music Шок“ და რეკორდ-ლეიბლი „Шок Records“, რომელმაც პირველად გამოსცა მუსიკალური ჯგუფების „Кирпичи“-ის და „Ленинград“-ის ალბომები. „ტინკოფ ბანკის“ (2015 წლამდე — „ტინკოფ საკრედიტო სისტემები“) დამფუძნებელი და დირექტორთა საბჭოს თავმჯდომარე. ბანკი 2006 წელს დაარსდა და 2016 წლოს 1 მარტის მდგომარეობით, აქტივების მოცულობით 44-ე ადგილს იკავებს, ხოლო რუსეთის ბანკებს შორის საკუთარი კაპიტალის მაჩვენებლებით — 34-ე ადგილზეა. ტინკოვი გატაცებული იყო გზატკეცილის ველორბოლით, სსრკ-ს სპორტის ოსტატის კანდიდატის წოდებაც კი ჰქონდა. 2005 წელს მან დააარსა პროფესიონალური ველოგუნდი Tinkoff Restaurants, რომელმაც შემდგომში სახელი შეიცვალა Tinkoff Credit Systems-ად და რუსულ ველოგუნდ „კატიუშას“ ჩაუყარა საფუძველი. 2013 წლის დეკემბრიდან 2016 წლის ნოემბრამდე ველოგუნდი „ტინკოფის“ მფლობელი იყო. 2020 წლის 8 თებერვალს, აშშ-ს საგადასახადო სამსაურმა ოლეგ ტინკოფის წინააღმდეგ სასამართლო პროცესი დაიწყო. მას ბრალად ედება საგადასახადო დეკლარაციის გაყალბება და 2013 წლის შემოსავლების შემცირებული მაჩვენებლების ასახვა, მაშინ, როცა ის აშშ-ს მოქალაქე (1996 წლის 10 სექტემბრიდან 2013 წლის 28 ოქტომბრამდე) იყო. tinkov.com — ოლეგ ტინკოვის ოფიციალური ვებ-გვერდი. დაარქივებულია ორიგინალიდან — 2020-05-10. ციტირების თარიღი: 2020-05-14. ↑ США обвиняют Тинькова в занижении доходов. Ему грозит до шести лет. BBC (2020-03-06). ↑ Суд обязал Тинькова сдать паспорта России и Кипра. РБК (2020-03-05). ↑ Иван Просветов. (2002-12-02) «Мне не нравится просто сидеть и считать деньги». Коммерсантъ. ციტირების თარიღი: 2015-10-21. ↑ ЦБ разрешил ТКС банку сменить название на «Тинькофф Банк». Forbes (2014-11-26). ციტირების თარიღი: 2015-10-21. ↑ Николай Гришин. (2012-12-03) Мюнгхаузен в банке. Коммерсантъ. ციტირების თარიღი: 2015-10-21. ↑ Тинькофф Банк: рейтинг, справка. Банки.ру (2017-03-01). ციტირების თარიღი: 2017-03-20. ↑ Олег Тиньков примет участие в велогонке по дорогам Москвы. Nevasport.ru (2006-03-05). დაარქივებულია ორიგინალიდან — 2016-12-24. ციტირების თარიღი: 2015-10-21. ↑ Анна Субботина. (2007-01-22) Олег Тиньков раскручивает педали. Коммерсантъ. ციტირების თარიღი: 2015-10-21. ↑ В «Тур де Франс» появится российская команда. Newsru.com (2005-10-01). ციტირების თარიღი: 2015-10-21.
ამუდარიოს რაიონი

ამუდარიოს რაიონი — რაიონი უზბეკეთში, ყარაყალპაკეთის რესპუბლიკაში. მოსახლეობა – 188 700 ადამიანი. ადმინისტრაციული ცენტრია მანგიტი. ↑ СОАТО Система обозначений административно-территориальных образований. დაარქივებულია ორიგინალიდან — 2012-01-04. ციტირების თარიღი: 2021-07-18.
გაეროს სამეურვეო საბჭო

სამეურვეო საბჭო — გაეროს ძირითადი ორგანო, რომლის მიზანია კოლონიებისა და დამოკიდებული ტერიტორიების განვითარებაზე ზრუნვა მათ დამოუკიდებლობამდე. ორგანოს ფუნქცია განსაზღვრულია გაეროს წესდებით. 1994 წელს ამ ორგანომ დროებით შეაჩერა ფუნქციონირება გაეროს სამეურვეო უკანასკნელი ქვეყნის პალაუს დამოუკიდებლობის გამოცხადების შემდეგ. ↑ გაეროს სამეურვეო საბჭო — სამოქალაქო განათლების ლექსიკონი
მოზარდთა სექსუალობა

მოზარდთა სექსუალობა — ადამიანის განვითარების ეტაპი, როდესაც მოზარდები განიცდიან და იკვლევენ სექსუალურ გრძნობებს. სექსუალობისადმი ინტერესი სქესობრივი მომწიფების პერიოდში მძაფრდება და სექსუალობა ხშირად თინეიჯერების ცხოვრების გადამწყვეტი ასპექტი ხდება. სექსუალური ინტერესი შეიძლება გამოიხატოს მრავალი გზით, მაგალითად, ფლირტით, კოცნით, მასტურბაციით ან პარტნიორთან სექსით. სექსუალური ინტერესი ახალგაზრდებს შორის, ისევე როგორც მოზარდებში, შეიძლება დიდად განსხვავდებოდეს, რაზეც დიდ გავლენას ახდენს კულტურული ნორმები და წეს-ჩვეულებები, სქესობრივი განათლება, სექსუალური ორიენტაცია და სოციალური კონტროლი, როგორიცაა საქორწინო ასაკთან დაკავშირებული კანონები. ზოგადად, სექსუალური აქტივობა, სხვადასხვა რისკთან არის დაკავშირებული. სქესობრივი კავშირის რისკებში შედის არასასურველი ორსულობა და სქესობრივი გზით გადამდები ინფექციები, მაგალითად აივ/შიდსი, რაც შეიძლება შემცირდეს პრეზერვატივის გამოყენების ან სხვა უსაფრთხო სექსუალური პრაქტიკის გამოყენების შემთხვევაში. კონტრაცეპტივები განსაკუთრებით ამცირებს არასასურველი ორსულობის ალბათობას. რისკები უფრო მეტია ახალგაზრდა მოზარდებში, რადგან მათი ტვინი ჯერ კიდევ არაა ნერვულად მომწიფებული. თავის ტვინის შუბლის წილში და ჰიპოთალამუსში, რომლებიც უმნიშვნელოვანესი უბნებია თვითკონტროლის, გვიანი სიამოვნების, რისკის ანალიზისა და შეფასებისთვის, სრულად ჯერ კიდევ არ არის მომწიფებული. ადამიანის ტვინის წინა შუბლის ქერქის არეალი არ არის სრულად განვითარებული 20-იანი წლების დასაწყისამდე, რომლის განვითარებამაც, შესაძლოა, 25 წლის ასაკამდე გასტანოს. ნაწილობრივ, ამის გამო, ახალგაზრდა მოზარდები, როგორც წესი, უფრო ნაკლებად არიან აღჭურვილნი, ვიდრე მოზრდილები, მიიღონ გონივრული გადაწყვეტილება და წინასწარ განსაზღვრონ სექსუალური ქცევით გამოწვეული შედეგები. ↑ Ponton, Lynn (2000). The Sex Lives of Teenagers. New York: Dutton, გვ. 2. ISBN 978-0-452-28260-5.  ↑ (2018) International technical guidance on sexuality education: An evidence-informed approach. Paris: UNESCO. ISBN 978-92-3-100259-5.  ↑ (2015) Developing Person Through Childhood and Adolescence. Macmillan Higher Education, გვ. 549. ISBN 978-1464157387.